**Festivalul – concurs de teatru pentru preşcolari**

**“Cǎsuța de turtǎ dulce”**

**  
R E G U L A M E N T**

*Vă invităm să participați la a XII-a ediție a Concursului Județean de Teatru pentru preșcolari ,, Căsuța de turtă dulce ‘’, inițiat și coordonat de Inspectoratul Școlar Județean Constanța-Departamentul Educație timpurie.*

*Concursul va avea loc în data de 28 martie 2023 la Palatul Copiilor Constanța , începând cu ora 9.00 și se adresează tuturor preșcolarilor din județul Constanța.*

**CRITERII DE PARTICIPARE**

* Pot participa interpreți individuali sau trupe de teatru constituite ȋn acest scop la nivelul unei unitǎții de ȋnvǎțǎmȃnt preşcolar din județul Constanța.

**CATEGORIE DE VȂRSTǍ:** 3 – 5 ani

**NIVEL DE VȂRSTǍ:**

* Nivel I: 3-4 ani;
* Nivel II: 4-5/6 ani.

**SECȚIUNI**

**SECŢIUNEA 1**

**RECITAL** – participǎ interpreți individuali cu:

* **MONOLOG** – ȋn versuri sau prozǎ (piesǎ cunoscutǎ sau creație original);
* **RECITǍRI** – din specii ale genului liric: satirǎ, fabulǎ, poezie, parodie;

**SECŢIUNEA 2**

**TRUPE DE TEATRU** – participǎ formații de teatru cu:

* **PIESE DE TEATRU** – din repertoriul teatrului clasic/modern şi care se preteazǎ la adaptǎri pentru vȃrsta preşcolarǎ şi se ȋncadreazǎ ȋntr-un interval de timp de maximum 10 minute;
* **TEATRU POPULAR** – gen şezǎtoare sau texte recunoscute ca texte de teatru popular;
* **DRAMATIZARE** – a unui text care nu a fost scris special pentru teatru (adaptare) şi care cuprinde de la 5 pȃna la 10 personaje cu replici;
* **SCENETǍ** – scurtǎ piesǎ de teatru ȋntr-un singur act şi cu puține personaje (2/3/5);

**SECŢIUNEA 3**

**MONTAJ LITERAR ARTISTIC**

* recital din poeziile unui poet cunoscut, acompaniat de fond musical, avȃnd costume special alese pentru aceasta. Recitalul trebuie sǎ grupeze poeziile sub un titlu sugestiv, pe care trebuie sǎ-l ilustreze fidel;

**SECŢIUNEA 4**

**PANTOMIMA** – reprezentațiile trebuie sǎ aibǎ specificatǎ clar tema şi sǎ cuprindǎ cel puțin 4-5 elemente de pantomime: mersul, lucrul cu un obiect invizibil, crearea spațiului de joc cu ajutorul gesturilor, indicarea prin atitudine corporalǎ a anotimpului sau fenomenului atmosferic ȋn care se desfǎşoarǎ scena ,ȋmpingerea sau sǎriturile peste obiecte imaginare, interacțiunea cu animale imaginare etc. Este foarte importantǎ coordonarea dintre mişcǎrile corpului şi expresia facialǎ, mimica feței.

**SECŢIUNEA 5**

**TEATRU DE PǍPUŞI** – piesele pot fi originale sau cunoscute, cu subiecte adecvate teatrului pentru copii. La aceasta sectiune se poate prezenta şi un singur mȃnuitor, cu o singura pǎpuşǎ, standard sau confecționatǎ.

Toate categoriile festivalului-concurs trebuie sǎ respecte ideea textului şi sǎ o ilustreze complet, integral, pentru a fi corect receptatǎ.

**TIMPUL AFECTAT:** maximum 10 minute

**FAZELE CONCURSULUI:**

* **FAZA PE GRǍDINIȚǍ**: **13-17 martie 2023** *(alegerea datei organizǎrii selecției preşcolarilor pe grădiniță rǎmȃne la latitudinea unitǎții de ȋnvǎțǎmȃnt, ȋn funcție de specificul şi particularitǎțile acesteia)*
* **FAZA JUDEȚEANǍ**: **28 martie 2023**

**ALTE REGULI:**

* la concurs fiecare grădiniță participă la o singură secțiune;
* numărul maxim de copii participanți ȋntr-o trupǎ este de 10;
* selecția pe secțiuni trebuie sǎ se realizeze ȋn interiorul unitǎții de ȋnvǎțǎmȃnt, anterior fazei județene;
* timpul acordat numărului este de maximum10 minute;
* timpul afectat fiecarei secțiuni include aranjarea şi strȃngerea decorului din scenǎ, costumare, schimbarea costumelor, aranjamentul fondului sonor şi durata piesei ca interpretare;
* depășirea timpului înscris în program atrage după sine depunctarea concurenților;
* coordonatori de grup – maxim 2 cadre didactice din ȋnvǎțǎmȃntul preşcolar;
* concurenții care nu se prezintă la ora programată vor intra după ultimul numǎr înscris în concurs;
* echipa de coordonare a proiectului poate stabili ordinea de intrare a unitǎților de ȋnvǎțǎmȃnt şi a concurenților numai dacǎ fişele acestora au ajuns la timp pentru a fi procesate şi sunt completate corect, cu ştampila unitǎții şi semnǎtura directorului, precum şi cu specificarea expresǎ a coordonatorilor grupei de preşcolari;
* echipa de coordonare a proiectului poate stabili ordinea de intrare a unitǎților de ȋnvǎțǎmȃnt şi a concurenților ȋn funcție de specificul şi mediul unitǎții de ȋnvǎțǎmȃnt din care provin (grǎdinițe cu orar normal sau prelungit, din mediul rural sau urban);
* sarcina informǎrii asupra regulamentului de concurs şi pregǎtirii tuturor implicați ȋn prezentarea ȋn bune condiții la concurs revine exclusiv unitǎții coordonatoare, prin reprezentanții ei desemnați ȋn acest sens;
* pentru toate secțiunile, decorurile, costumațiile și recuzita necesare sunt asigurate de cǎtre unitǎțile de ȋnvǎțǎmȃnt participante în concurs, iar sonorizarea de către organizatori.
* coordonatorii, alături de organizatori, asigură intrarea și ieșirea din scenă astfel încât să nu fie perturbată desfășurarea concursului;
* desfășurarea concursului se va face în deplină ordine și armonie, fiind o manifestare de cultură care promovează teatrul pentru copii;
* se cere fiecărei trupe, fiecărui participant și suporterilor acestora, care sunt bineveniți într-un numar cât mai mare, să colaboreze constructiv pentru buna desfășurare a concursului; Atmosfera va fi de prietenie și de respect față de toți participanții la concurs (preșcolari, cadre didactice, juriu, organizatori, spectatori);
* cadrele didactice care ȋnsoțesc preşcolarii participanți rǎspund de disciplina lor pe tot timpul ȋn care aceştia se aflǎ ȋn interiorul clǎdirii ȋn care se defǎşoarǎ concursul;
* ținȃnd seama de caracterul de concurs, preşcolarii ar trebui ȋnsoțiți ȋn salǎ de coordonator/coordonatori şi ȋncǎ trei persoane care sǎ se ocupe de sonorizare, decor şi costume.
* după vizionarea tuturor trupelor înscrise în concurs, în prezența juriului, a micilor artiști și a susținătorilor acestora, va avea loc jurizarea și festivitatea de premiere.
* Pentru buna desfăşurare a programului vă rugăm să aveţi în vedere următoarele:
* Participanţii se vor prezenta cu 30 minute înainte de intrarea în scenă;
* CD-ul ( track)/ USB-ul este însemnat cu numele şi poziţia unităţii participante din program (înregsitrată doar coloana sonorǎ necesară);

Programul concursului, inclusiv programarea trupelor de teatru pe intervale orare, va fi adus la cunoștința tuturor celor interesați prin postarea pe Forum-ul I.S.J. Constanța, în data de **24 martie 2023.**

* Rezultatele vor fi anunţate după terminarea programului festivalului, când se vor înmâna şi premiile, dar şi pe Forumul Inspectoratului Scolar Judeţean Constanţa.
* **Finanțarea concursului se asigură de către coordonatori şi sponsori; ȋnscrierea şi participarea preşcolarilor la concurs este gratuitǎ, fǎrǎ a se percepe vreo taxǎ.**

**PREMII**

* Trofeul festivalului-concurs;
* Premiul I, premiul II, Premiul III și Mențiuni pentru nivelul de vîrstă 3-4 ani;
* Premiul I, Premiul II, Premiul III și Mențiuni pentru nivelul de vîrstă 4-5/6 ani;
* Toți concurenții și coordonatorii acestora vor primi diplome de participare.

**COMPONENȚA JURIULUI**

* Juriul va fi compus din 3-5 membrii.

**CONDIȚII MINIME PENTRU MEMBRII JURIULUI**

* Deciziile juriului nu pot fi contestate nici de participanți, nici de organizatori. Președintele juriului, în urma consultării cu organizatorii, poate acorda derogări (de exemplu modificarea numărului de premii sau a denumirii acestora sau luarea unor decizii în rezolvarea unor situații neprevăzute care pot apărea pe parcursul desfășurării concursului);
* Participarea la concurs presupune acceptarea implicita a juriului şi a prevederilor regulamentului;
* Membrii juriului vor fi anunțați personal cu 15 zile ȋnainte de data desfǎşurǎrii fazei județene;
* Juriul nu rǎspunde ȋn cazul ȋn care coordonatorul nu reuşeşte sǎ plaseze eficient concurenții ȋn scenǎ şi numǎrul pus ȋn scenǎ este depunctat din aceastǎ cauzǎ.

**CRITERII DE EVALUARE**

* Încadrare în timp (maximum 10 min) = 1 punct;
* Număr de copii permis (maximum 10) = 1 punct;
* Text adecvat = 1 punct;
* Costumaţie corespunzătoare = 1 punct;
* Decor şi recuzitǎ adecvate = 1 punct;
* Originalitatea interpretǎrii = 2 puncte;
* Expresivitatea interpretǎrii = 3 puncte.

TOTAL = 10 PUNCTE

Înscrierea interpreților individuali/trupelor în concurs se face în perioada **08 – 21 martie 2023**, pe adresa de e-mail [teatruconcurs@gmail.com](mailto:teatruconcurs@gmail.com) .

**COORDONATORI :**

* **Inspectoratul Şcolar Județean Constanța**
* **Inspector Şcolar pentru Educație timpurie- Prof. Irinela NICOLAE**
* Grădinița PP ,, Căsuța de turta dulce” – Prof. Gorpin Irina
* Grădinița PP ,, Roboțel” – Prof. Dardac Mihaela
* Grădinița PP ,, Perluțele mării” – Prof. Nicola Valentina